recursal/SuperWikiNEXT-32B huggingface dataset:
Sulu mere asendikaart
**Sulu meri** on Vaikse ookeani saartevaheline meri Filipiinide ja Malaisia vahel.

Sulu meri piirneb edelas Kalimantaniga, loodes Palawani saarega, kirdes Visayani saartega, idas Mindanao saarega ja kagus Sulu saartega. Sulu meri on saanud nime Sulu sultanaadi järgi.

Sulu merest kagusse jääb Sulawesi meri. Loodesse jääb Lõuna-Hiina meri, millega teda ühendavad Balabaci väin, Linapacani väin ja Mindoro väin. Põhjas, kirdes ja idas asuvad Filipiinide sisemered, vastavalt Sibuyani meri, millega teda ühendab Tablase väin, Visayani meri, millega teda ühendab Panay laht, ja Boholi meri.

Mere sügavus on kuni 5580 meetrit. Kaguosa on märksa sügavam kui kirdeosa 

Sulu meri on jagatud kahe naaberriigi vahel. Enamus temast kuulub Filipiinidele. Meri piirneb viie Filipiinide piirkonnaga. Mere idaosa asub MIMAROPAs, kuhu kuuluvad suurematest saartest Palawan ja Mindoro ning väiksemaist saartest mere loodepiiril Balabac, Bugsuk, Linapacan, Calamiani saared ja Apo atoll ning täielikult Sulu meres Ilin, Cuyo saared, Dumaran, Cagayani saared, Arena atoll, Tubbataha rifid, Bancoran ja San Migueli saared. Mere kirdeosa asub Lääne-Visayasi piirkonnas, kuhu kuuluvad suurematest saartest Panay ja Negros ning väiksematest (kõik mere piiril) Semirara, Caluya ja Guimaras. Negrose saare kaguosa kuulub Kesk-Visayasi piirkonda. See osa Mindanao saarest, mis piirneb Sulu merega, asub Zamboanga poolsaarel. Sulu saared kuuluvad Muslimi Mindanao autonoomsesse piirkonda, sealhulgas Pilase saared, Pangutarani saared ja Doc Can. Turtle'i saared ja Cagayan Sulu ei kuulu Sulu saarestikku, kuid Muslimi Mindanaole siiski. Üksnes Sulu mere edelarannik kuulub Malaisiale Sabahi provintsi nagu ka provintsi põhjatipu lähedal asuvad Banggi, Balambangani ja Jamborigani saar.

Sulu meri piirneb ainult saartega ja seetõttu ei suubu sinna suuri jõgesid. Mindoro saarel suubub Sulu merre Lumintao ja Kalimantanil Kinabatangan.

Mere kaldad on tavaliselt mägised. Enam kui kilomeetrised kõrgused merepinnast pole kallastel haruldased. Kalimantani kõrgeim tipp Kinabalu (4101 m) ei asu Sulu merest kaugel, otse mere kaldal asuvad Palawani saare kõrgeimad tipud Mantalingajan (2073 m) ja Cleopatra Needle (1603 m) ning Panay saare kõrgeim tipp Madja-as (2090 m). Suurt kaugemal pole Mindoro kõrgeimad tipud Halcon (2585 m) ja Baco (2364 m) ning Negrose kõrgeim tipp Canlaon (2465 m).

Vähemalt 100 tuhande elanikuga linnadest asuvad Sulu mere kaldal Sandakan (Malaisias), Jolo (Sulu saartel), Zamboanga (Zamboanga poolsaarel), Dumaguete (Negrose saar, Kesk-Visayas), Bago (Negrose saar, Lääne-Visayas) ja Iloilo (Panay saarel). Pisut väiksemad on San Jose (Mindorol) ja Puerto Princesa (Palawanil).

Viited
------

1. 1 2 3 4 5 6  Suur maailma atlas, lk. 92-93
2. ↑  Suur maailma atlas, lk. 79
|  |
| --- |
|  |
| Medalikohad |
| Maailmameistrivõistlused |
| **Hõbe** | 2011 | jäähoki |

**Nils David Rundblad** (sündinud 8. oktoobril 1990 Lyckseles) on Rootsi jäähokimängija, kes mängib kaitsjana KHL-i klubis Oulun Kärpät.

Ta alustas klubikarjääri Rootsi klubis Skellefteå. Hooajal 2010–11 oli ta Skellefteåga Rootsi liigas teisele kohale. Ta andis 2010–11 põhihooajal kõikidest mängijatest enim väravasööte ja valiti samal hooajal liiga parimaks uustulnukaks.

2009. aastal valis St. Louis Blues ta NHL-i *draft* '​is 17. valikuna. NHL-i debüteeris ta hooajal 2011–12 Ottawa Senatorsi meeskonnas. 2011. aasta detsembris liitus ta Phoenix Coyotesiga. NHL-is on ta mänginud veel ka Chicago Blackhawksi meeskonnas, kellega võitis 2015. aastal Stanley karika.

Hooajal 2016–17 mängis ta Šveitsi kõrgliiga klubis ZSC Lions, kus ta oli juba eelmine hooaega mõnda aega laenul mänginud. 2017. aasta mais liitus ta Peterburi SKA-ga. Hooaja 2019–20 teises pooles siirdus ta HK Sotšisse, kus mängis kuni 2022. aastani.

2022. aasta juunis sõlmis ta üheaastase lepingu Kärpätega.

2011. aasta maailmameistrivõistlustel võitis ta Rootsi jäähokikoondise koosseisus hõbemedali.

Viited
------

1. ↑  "Karpat squad complete with Stanley Cup champion". Kärpät. 23. juuni 2022. Vaadatud 23. juunil 2022.

Välislingid
-----------

* David Rundblad KHL.ru lehel
* David Rundblad NHL.com lehel
* David Rundblad hockeydb.com lehel
Sumba on üks lõunapoolseimaid Indoneesia saari.
Sumba füüsiline kaart
**Sumba** on üks Väikestest Sunda saartest. Saar piirneb lõunas India ookeaniga ja idas Vaiksesse ookeani kuuluva Sawu merega.

Sumba väin eraldab Sumbat saarest põhjas asuvast Floresest ja loodes asuvast Sumbawast. Sumbast itta jäävad Sawu saared. Otse lõunarannikul asub tilluke Lahalura saar. 

Saare pindala on 11 200 km². Saar on loode-kagu suunas välja venitatud. Tema äärmuslikud punktid on Karosso neem läänes, Sasare neem põhjas, Undu neem idas ja Ngunju neem lõunas. Ta on maailmas pindalalt 73. saar. 2009. aasta seisuga elas seal 611 954 inimest.

Saar on mägine, kõrgus kuni 1225 meetrit (lõunarannikul asuv Wanggameti mägi). Kuid maastikul pole valdavad vulkaanid nagu paljudel Indoneesia saartel, vaid lubjakivikõrgendikud. Saare lääneosa on viljakam ja tihedamini asustatud kui idaosa.

Saarel valitseb lähisekvatoriaalne kliima. Saarel on kaks aastaaega: kuiv (maist novembrini) ja vihmane (detsembrist aprillini).

Sumba kuulub Indoneesiale Ida-Nusa-Tenggara provintsi. Halduslikult jaguneb ta neljaks piirkonnaks: Lääne-Sumba, Edela-Sumba, Kesk-Sumba ja Ida-Sumba.

Sumba suurim asula on kirderannikul asuv Waingapu. Sealt saab maanteed mööda sõita lääne poole Waikabubaki kaudu looderannikul asuvasse Waitabulasse ja ida poole mööda rannikut kuni kagurannikul asuvasse Baingisse. 

Sumbalased on osalt malai ja osalt melaneesia päritolu. Nad räägivad üksteisele lähedasi austroneesia keeli.

Juba enne koloniseerimist elas Sumbal mitu väikerahvast, kellest mõni maksis andamit Majapahiti impeeriumile. Esimesed eurooplased saabusid saarele 1522. Alates 1866 kuulus Sumba Hollandi Ida-India koosseisu, aga sisuliselt võttis Holland saare oma kontrolli alla alles 20. sajandi alguses.

Sumbalaste kultuuri kõige silmatorkavam tunnus on inimeste matmine megaliitide alla. Niisugused matused olid levinud mitmel pool maailmas kiviajal ja pronksiajal.

Veerand kuni kolmandik saarlastest järgib animistlikku marapu religiooni. Ülejäänud on põhiliselt kristlased, enamjaolt kalvinistid (selle religiooni tõid saarele hollandlastest kolonisaatorid), vähemjaolt katoliiklased. Rannikul elab sunniite.

Sumba on Indoneesia üks vaeseimaid saari. Malaaria on Sumbal tänapäevani levinud ja väikelaste suremus on suur.

Viited
------

1. 1 2 3 4 5  Suur maailma atlas, lk. 93
|  |  |
| --- | --- |
|  |  *See artikkel räägib pesapallurist; poksija kohta vaata artiklit David Price (poksija).* |

---

| David Price |
| --- |
| 
David Price Boston Red Soxi vormis (2016) |
| Andmed |
| Koduklubi | Boston Red Sox |
| Särginumber | 24 |
| Positsioon | *starting pitcher* |
| Debüüt MLB-s | 14. septembril 2008 Tampa Bay Raysiga |
| MLB statistika2018. aasta hooaja seisuga |
| Võidud-kaotused | 142–75 |
| *Earned run average* | 3,25 |
| *Strikeout* '​it | 1847 |

**David Taylor Price** (sündinud 26. augustil 1985 Murfreesboros Tennessees) on USA pesapallur, söötja. Ta mängib alates 2016. aastast MLB klubis Boston Red Sox. Ta on vasakukäeline.

Enne profikarjääri alustamist mängis Price Vanderbilti Ülikooli meeskonnas. 2007. aastal valiti ta parimaks ülikoolide meeskonnas mängivaks pesapalluriks. Samal aastal valiti ta aasta MLB *draft* '​is esimesena Tampa Bay Raysi poolt. MLB-s tegi ta Tampa Bay Raysi meeskonnas debüüdi järgmise aasta septembris.

Enne Boston Red Soxiga liitumist mängis ta aastatel 2014–2015 Detroit Tigersis ja 2015. aasta hooaja teises pooles Toronto Blue Jaysis.

2010. aastal pälvis ta parimale vasakukäelisele söötjatele antava Warren Spahni auhinna. 2012. aastal oli American League'i parim püüdja võitute ja *earned run average* '​i näitaja poolest ning ta pälvis samal aastal parima American League'i mängijana Cy Youngi auhinna. 2014. aasta hooajal oli ta kogu MLB parim *strikeout* '​ite arvestuses. 2015. aastal oli ta American League'is parim taas *earned run average* '​'i näitaja poolest.

2018. aastal tuli ta Boston Red Soxiga World Seriesi võitjaks.

Viiel korral on ta valitud MLB tähtede mängule.

2006. aastal võitis ta USA meeskonnaga kuldmedali rahvusvahelisel alla 23-aastate maailmameistrivõistlustel.

Välislingid
-----------

 David Price – pildid, videod ja helifailid Wikimedia Commonsis
* David Price baseball-reference.com lehel
* David Price MLB kodulehel
**Joe Noormets** (26. juuni 1966 Kunda) on eesti sporditeadlane.

Noormets on tööliste poeg.

Lõpetas 1984 Kunda Keskkooli, 1991 Tallinna Pedagoogikaülikooli kehakultuuriteaduskonna; sporditeaduse magister (1998, TPÜ), väitekiri "Mõningatest 12- ja 15-aastaste Eesti koolinoorte sportimisaktiivsust mõjutavatest faktoritest". Oli 1991–93 TPÜ vanemõpetaja ja assistent, 1998–2001 lektor, 2001– sotsioloogia doktorant, 2001–2006 rekreatsioonikorralduse õppetooli lektor. Loengukursused: spordisotsioloogia, vaba aja sotsioloogia.

Uurimisvaldkonnad: kehasotsioloogia, spordi- ja vaba aja sotsioloogia. Käsitlenud spordiorganisatsiooni toimimis- ja arenguprotsesse. Üle 10 teadustrükise.

Teoseid
-------

* Abiks jõusaalis harjutajale: lihasvormi parandamine jõu- ja venitusharjutustega. Tallinn, 1999
* Celebration of the male body in and through ancient and modern olympics. I.O.A report, Athens, 2004
* The origin of athletic nudity in Ancient Greece. // Acta Academiae Olympiquae Estoniae 12 (2004) 1
* Corporeal olympics: the male body and the body politic. // Acta Academiae Olympiquae Estoniae 12 (2004) 2
* On the way to the European sport family (kaasautorid M. Arvisto, K. Paju). // European Integration and Sport. LIT Verlag, 2004
* Suveräänne võim ja vastupanu osutav keha: õpetaja ja õpilase suhted klassiruumis. // Estonian Social Science Online 3 (2005)

Tunnustus
---------

* 2004 stipendium "Ela ja sära"

Viited
------

1. 1 2 3 4  Eesti teaduse biograafiline leksikon, 3. köide, lk 24

Kirjandus
---------

* Eesti teaduse biograafiline leksikon, 3. köide

Välislingid
-----------

* Joe Noormets Eesti Teadusinfosüsteemis Muuda Vikiandmetes

 *Käesolevas artiklis on kasutatud "Eesti teaduse biograafilise leksikoni" materjale.*
Costa Viola vaade, esiplaanil Scilla, tagaplaanil Palmi ja Sant'Elia mägi
**Costa Viola** ('*viola* kallas') on geograafiline piirkond Lõuna-Itaalias Calabria maakonnas Reggio Calabria provintsis.

Türreeni mere ääres asuv umbes 35 kilomeetri ulatuses kulgev Costa Viola piirneb lõunas Messina väina ja põhjas Basso Tirrenoga. Costa Viola hõlmab järgmiste omavalitsusüksuste maa-ala:

| Provints | Omavalitsusüksus | Pindala (km²) | Elanikke |
| --- | --- | --- | --- |
| **Calabria maakond** |
| Reggio Calabria provints | Bagnara Calabra | 24,68 | 10 660 |
| Villa San Giovanni | 12,22 | 13 792 |
| Palmi | 31,84 | 19 320 |
| Scilla | 43,68 | 5139 |
| Seminara | 33,55 | 2993 |
| **KOKKU** | **133,75** | **38 112** |

Piirkonnas asuvad Marina di Palmi ja Lido di Palmi supelrand. Tähtsamad loodusobjektid on muu hulgas Capo Barbi neem ja Scoglio dell'Ulivo saar. Costa Viola rannikul on Palmi, Bagnara Calabra, Scilla ja Villa San Giovanni sadam.

* Vana kalurite linnaosa ja *Castello Ruffo* (Scilla)
* Tonnara di Palmi rand ja Ulivo kalju

Viited
------

1. ↑  AA.VV. Calabria, ed. Istituto Geografico De Agostini (Novara 1997), pag. 16;
2. ↑  Franco Oliveri, Un mare di meraviglie, ed. Polieditor (Milano 1991), pag. 46;
David Rubenstein 2009. aastal Maailma Majandusfoorumil
**David Mark Rubenstein** (sündinud 11. augustil 1949 Baltimore'is) on USA rahandustegelane ja filantroop, Carlyle Groupi kaasasutaja ja -juht.

1987. aastal asutas ta koos William E. Conway Jr. ja Daniel A. D'Anielloga ettevõtte The Carlyle Group Inc. mis on kasvanud üheks maailma suurimaks varahaldusfirmaks ja muutnud Rubensteini üheks USA rikkamaks inimeseks. Ajakiri Forbes hindas 2018. aastal tema vara väärtuseks 2,8 miljardit USA dollarit, millega ta kuulus USA 300 rikkama inimese sekka.

Ta osaleb kampaanias The Giving Pledge ja plaanib valdava osa oma varast annetada heategevuseks. Seni on ta toetanud enim kõrgharidust ja meditsiiniuuringuid, aga ka kultuuripärandi säilitamist ja muid valdkondi. Näiteks on ta toetanud Washingtoni monumendi renoveerimist, Smithsoniani loomaaia hiidpandade programmi ja John F. Kennedy Keskuse laiendamist.

Viited
------

1. ↑  David Rubenstein Forbes (vaadatud 2. juunil 2018)

Välislingid
-----------

* Urmo Kübar "David Rubenstein: tahan elada piisavalt kaua, et oma raha ära annetada. Kui see õnnestub, olen õnnelik" edasi.org, 24. mai 2018
**Wen Wang**, täpsemalt Zhou Wen Wang ehk Zhou kuningas Wen (周文王; pinyin: *Zhōu Wén Wáng*) (1099–1050 eKr) oli Zhou dünastia esiisa, kellele ta pojad, neid oli tal kaheksateist, omistasid dünastia rajaja au.

Ta perekonnanimi oli (姓): Ji (姬), sugukonna nimi (氏): Zhou (周) pärisnimi (名): Chang. Ta on tuntud ka Zhou Changi (周昌) ja Xibo Changi (西伯昌) nime all. Oli Zhou kuninga Ji (周季王) poeg, kes oli omakorda Zhou kuninga Tai（周太王) kolmas poeg. Samuti oli ta Wu riigi valitsejate Wu Taibo ja Zhongyongi õepojaks.

Wang Wen olla loonud kaheksa kolmjoone teineteisele asetamisega kuuskümmend neli kuusjoont. Lisaks sellele kirjutanud ta ka iga kuusjoone kohta otsused. Hiljem olevat ta poeg Zhou Gong (Zhou Gongdan) omalt poolt lisanud ka otsused iga kuusjoone igale joonele. Levinuim 64 kuusjoone järjestus on omistatud Wang Wenile ja seda nimetatakse Wang Weni korrastuseks. Loodud raamatu pealkirjaks sai "Zhou Yi" ja see on tuntud Muutuste raamatu (Yijing) nime all.

Kirjandus
---------

* Wu, K. C. (1982). *The Chinese Heritage*. New York: Crown Publishers. ISBN 0-517-54475X.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Wen Wang** |
|  |  |
| --- | --- |
|  |  *See artikkel räägib jõest Suurbritannias, teiste samanimeliste jõgede ja teiste tähenduste kohta vaata lehekülge Severn (täpsustus).* |

---

**Severn** [s'evern *või* s'even] (kõmri keeles *Afon Hafren*) on jõgi Suurbritannia saarel. See on Suurbritannia pikim jõgi (354 km). 

Severni jõe vooluhulk on kuni 107 m³/s, millega see on ka Suurbritannia veerohkeim jõgi.

Severn algab Walesi mägedest 610 meetri kõrguselt. Ülemjooksul on Severn mägijõgi, voolab itta ja kirdesse. Keskjooksul laskub jõgi tasandikule, pöördub kagusse ja lõunasse, alamjooksul pöördub edelasse ja suubub Bristolis Bristoli lahte Keldi meres.

Severni kaks suurimat lisajõge on Avoni jõgi Warwickshire'is ja Avoni jõgi Bristoli lähedal.

Bristoli lahes on väga kõrge tõusu ja mõõna vahe – 15 meetrit. Ainult Kanadas Fundy lahes on see veel suurem. Teatud tingimustel tungib tõusuvesi Severni suudmesse nii, et tekib solitonlaine, mis kiiresti ülesvoolu liigub.

Üle Severni on ehitatud tähelepanuväärseid sildu. Kõige pikem sild, Second Severn Crossing, on 5128 meetrit pikk.

|  |  |
| --- | --- |
|  | Pildid, videod ja helifailid Commonsis: **Severn** |
**Tarmo Toom** (sündinud 1961) on eesti teoloog ja patristika uurija, filosoofiadoktor (PhD CUA 2001).Tema vanaisa oli teoloog Osvald Tärk.

Ta on saanud hariduse Tallinna 7. Keskkoolis ja Tallinna Muusikakeskkoolis. Aastatel 1983-1992 mängis ta ansamblis Hortus Musicus lautot, viola da gambat ja tšellot. 

Toom õppis ajaloolist teoloogiat ja patristikat Šveitsis ja Ameerika Ühendriikides ning töötas Ameerika katoliku ülikoolis ja seejärel Georgetowni ülikoolis Washingtonis. Aastal 2022 naasis ta Eesti ja alustas Tartu ülikooli juures ETAG projekti "Patristilised piibli ja piibli tõlgendamise sissejuhatused (introductiones)."

Teosed
------

Toom on avaldanud hulga akadeemilisi artikleid ja kirjutanud mitu raamatut (vt veebileht academia.edu [Tarmo Toom]). Eesti keeles on saadaval Augustinuse "Pihtimuste" kommentaar ("Sest sinu silmale pole suletud süda kättesaamatu" [Allika, 2011]) ja "Varakristlik teoloogia" (Tartu ülikooli kirjastus, 2022). Hiljutiste avaldiste hulgas on "T&T Clark Companion to Augustine and Modern Theology" (Bloomsbury/T&T Clark, 2013), "Patristic Theories of Biblical Interpretation: The Latin Fathers" (Cambridge University Press, 2016), "Augustine in Context" (Cambridge University Press, 2018), "Early Christian Handbooks on Interpretation", The Oxford Handbook of Early Christian Biblical Interpretation*,* eds. P. M. Blowers and P. W. Martens (Oxford: Oxford University Press, 2019) ja "Cambridge Companion to Augustine's Confessions" (2020). Samuti on ta kuueköitelise "Brill Encyclopedia of Early Christianity" üks kaastoimetajaid ja -autoreid.

Viited
------

1. ↑  "Arhiivikoopia". Originaali arhiivikoopia seisuga 30. juuni 2016. Vaadatud 19. juunil 2016.`{{netiviide}}`: CS1 hooldus: arhiivikoopia kasutusel pealkirjana (link)
|  |  |
| --- | --- |
|  |  *See artikkel räägib kujust; filmi kohta vaata artiklit Rhodose koloss (film).* |

---

Rhodose koloss illustreerituna
**Rhodose koloss** oli vanakreeka päikesejumala Heliose auks püstitatud kuju, mis asus Kreekas Rhodose saarel. Selle täpne asukoht pole teada, sest pole leitud selle jäänuseid.

Rhodose koloss oli üks vanaaja seitsmest maailmaimest.

Koloss ehitati aastatel 292 eKr–280 eKr, mis tähendab, et ehitus kestis kokku 12 aastat. Kolossi kõrgus oli 37 meetrit.

Koloss hävis maavärinas aastal 226 eKr. Seega oli ta kõige lühemat aega püsinud maailmaime (60 aastat).

653. aastal müüdi kolossi jäänused vanametallina Süüria kaupmehele. Nende ära vedamiseks olevat vaja olnud 900 kaamelit.

|  |  |
| --- | --- |
|  | Pildid, videod ja helifailid Commonsis: **Rhodose koloss** |


| * v
* r
Seitse maailmaimet |
| --- |
| 

* Cheopsi püramiid Gizas
* Semiramise rippaiad
* Zeusi kuju Olümpias
* Artemise tempel Ephesoses
* Halikarnassose mausoleum
* Rhodose koloss
* Pharose tuletorn

 |
Rhodolfo (2015)
**Luiz Rhodolfo Dini Gaioto** (sündinud 11. augustil 1986 Bandeiranteses) on Brasiilia jalgpallur, kes mängib keskkaitsjana Brasiilia kõrgliiga klubis Coritiba.

Ta alustas klubikarjääri Atlético Paranaenses, millega liitus 2002. aastal. Klubi põhimeeskonnas debüteeris ta Brasiilia kõrgliigas 2006. aastal.

2011. aastal liitus ta São Pauloga. 2012. aastal võitis ta klubiga Lõuna-Ameerika klubide karikasarja Copa Sudamericana. 2013. aastal suundus ta laenule Grêmiosse, kellega sõlmis järgmisel aastal püsiva lepingu.

2015. aastal liitus ta Türgi kõrgliiga klubiga Beşiktaş. Hooaegadel 2015–16 ja 2016–17 tuli ta klubiga Türgi meistriks.

2017. aasta juunis naasis ta Brasiilia kõrgliigasse, sõlmides lepingu Flamengoga. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused.

2020. aastal siirdus ta Coritibasse.

Saavutused
----------

Atlético Paranaense
* Campeonato Paranaense: 2009

São Paulo
* Copa Sudamericana: 2012

Beşiktaş
* Süper Lig: 2015–16, 2016–17

Flamengo
* Campeonato Brasileiro Série A: 2019
* Copa Libertadores: 2019
* Campeonato Carioca: 2019
**Destillaatõli** (inglise *distilled oil*) on naftaõli, mis saadakse naftast destillatsiooni või rektifikatsiooni tulemusena.

Vaata ka
--------

* Rektifikatsioonikolonn
* Flegma
* Fraktsioneeriv destillatsioon

Mootoriõli
Õlid ja määrded

Aparaadiõli | Avioõli | Baasõli | Destillaatõli | Diestrid |
Diisliõli | Elektroreoloogiline vedelik | EM-määre | Emulsioon | Fluoritud õli | Grafiitmääre | Hüdroõli | Hüpoidõli | Immutusõli | Isolatsiooniõli | Jääkõli | Kaabliõli | Karastusõli | Kastoorõli | Kellaõli | Kolloidne grafiit | Kompaundõli | Kompressoriõli | Kondensaatoriõli | Kondiõli | Konserveerimismääre | Konstaliin | Külmutiõli | Kütteõli | Ligroiin | Lihvõli | Linaõli | Loputusõli | Magnetvedelik | Manusteta õli | Masinaõli | Metallitöötlusõli | Mineraalõli | Mittelenduv õli | Molübdeensulfiid | Mootoriõli | Määrdeõli |Naatriummääre | Oliiviõli | Parafiin | Petrolaatum | Petrooleum | Polüglükoolõli | Põlevkiviõli | Rafineeritud õli | Rapsiõli | Rasketööõli | Rasv | Rasvõli | SHC-õli | Silikoonõli | Silindriõli | Solaarõli | Solidool | Spindliõli |Sööbekindelõli | Sünteetiline määre | Sünteetiline õli | Taimeõli | Talveõli | Tavott | Teljeõli | Tihendusmääre | Trafoõli | Transmissiooniõli | Trossimääre | Tseresiin | Turbiiniõli | Tööstusõli | Vaakumõli | Valgeõli | Tehniline vaseliin | Vaseliinõli | Värtnaõli | Õmblusmasinaõli | Üldmasinaõli |
**Latgale** (latgali keeles *Latgola*) on Läti ajalooline ja etnograafiline piirkond riigi idaosas. 

Läti ajaloolised piirkonnad
Latgale alad, enne Liivimaa ristisõda

Ajalugu
-------

Muinasaegne latgalite asuala jäi liivlaste ja seelide aladest itta, ulatudes Velikaja jõeni. Latgalite läänepoolne asuala jagunes 13. sajandi alguses teadaolevalt Tālava ja Adzele maa(konda)de (läti keeles *zemes*) ning Koknese (koos seelide ja idaslaavlastega) ja Jersika vürstiriikide vahel. Tālava, Adzele, Koknese ja umbes pool Jersikast asusid praeguse Vidzeme alal.

Tänapäevane Latgale hõlmab Vana-Liivimaa Aiviekste-Pededze ja Daugava jõest idas asuva ala, mis pärast 17. sajandi Rootsi-Poola sõdasid jäi Rzeczpospolita koosseisu, Liivimaa vojevoodkonnana. 

Latgale, Rzeczpospolita Liivimaa vojevoodkonnana
Latgale Venemaa keisririigi Vitebski kubermangus, 1821. aastal.
Esimese Poola jagamise tagajärjel 1772. aastal läks Latgale, kunagile Poola Liivimaa vojevoodkond, Dvinski provintsina Venemaa keisririigi, algselt Pihkva kubermangu ja hiljem Vitebski kubermangu koosseisu. Vitebski kubermangu koosseisus olid Latgale alad 1777. aastast jaotatud maakondadesse Dvinski (Daugavpilsi) (*Двинский (Даугавпилсский)*), Rēzekne (*Режицкий (Резекненский)*) ja Ludza (*Люцинский (Лудзенский)*) maakonnad. Kuna alad asusid väljaspool Balti erikorraga Läänemere kubermangude territooriumi, kasutati haldusüksuste kohta Venemaa sisekubermangudega analoogselt nimetust *ujezd* ehk maakond.

Latgales räägitakse läti keelest mõnevõrra erinevat latgali keelt. Poola võimu ajal toimunud vastureformatsiooni tulemusena valitseb seal katoliku usk. Latgale on ka vene õigeusu vanausuliste asumispiirkond Lätis.

Suuremateks keskusteks on Daugavpils (*Daugpiļs*) ja Rēzekne (*Rēzne*).

Ajaloolised Latgale linnad
* Balvi (saksa *Bolwen*)
* Daugavpils (saksa *Dünaburg*)
* Krāslava (saksa *Kraslau*)
* Ludza (saksa *Ludsen*)
* Rēzekne (saksa *Rositten*)
* Varakļāni (saksa *Warkelen*)
* Viļaka (saksa *Marienhausen*)
* Viļāni (saksa *Welonen*)
* Zilupe (saksa *Rosenau*)

Sellele piirkonnale on iseloomulik põllumajanduse suur osatähtsus majanduses, eakate suur osakaal (noored on asunud Riiga) ning keskmisest väiksem lätlaste osakaal rahvastikus.

Latgale oli kuni 1918. aastani võrreldes teiste Läti aladega mahajäänum piirkond. Liivimaa ja Kuramaa kubermangust eristas teda madalam kirjaoskuse tase – maakonniti 47–53% Liivimaa 93–96% ja Kuramaa 85–92% vastu. Pärisorjus kaotati Latgales alles 1861 (Kuramaal 1817, Liivimaal 1819). Pärast Läti Vabariigi loomist tekkisid tingimused arengu ühtlustamiseks.

Vaata ka
--------

* Kurzeme
* Zemgale
* Vidzeme
* Sēlija

Välislingid
-----------

* Latgale koduleht (*latgali keeles*)

|  |  |
| --- | --- |
|  | Pildid, videod ja helifailid Commonsis: **Latgale** |


Läti ajaloolised piirkonnad

Kurzeme  | Zemgale  | Vidzeme  | Sēlija | Latgale
|  |  |
| --- | --- |
|  |  *See artikkel räägib Arese pojast; samanimeliste kohta vaata lehekülge Kyknos (täpsustus).* |

---

**Kyknos** oli vanakreeka mütoloogias Arese ja Pelopeia verejanuline poeg, gigant. Ta elas Makedoonias ja tappis nii palju möödakäijaid kui sai. Tema unistuseks oli tapetute luudega kaunistada oma isa templit, mida ta Anaurose jõe kaldale ehitas.

Heraklest nähes kargas Kyknos talle kallale, lootes saada häid tugevaid konte. Herakles tappis ta odaga ära. See juhtus Echedorose jõe ääres, mis suubub Saloniki lähedal Therme lahte.

Kui Ares sellest teada sai, sööstis ta Heraklesele kätte maksma. Herakles haavas reide ka jumalat ennast ja sundis ta põgenema.

Templi ehituse lõpetas kohalik kuningas Keyx, aga vahetult pärast selle valmimist tõusis Anaurose jõgi üle kallaste ja pühkis templi minema.

Pealuudega kaunistatud templid on omased Kālī kultusele hindu mütoloogias.

Lõuna-Serbias Nišis asub Pealuutorn, aga selle rajasid Ottomani impeeriumi sõjaväejuhid alles 1809 serblaste ülestõusu mahasurumise meenutuseks.
**EKNK Vineyard Tallinna kogudus** (kuni 2012. aastani **Mustamäe Linnakogudus**) loodi 2003. aastal ja kuulub rahvusvahelisse uuskarismaatilisse Vineyard-kirikute ühendusse. 

Vineyardi koguduse liikmed identifitseerivad end tihti kui "keskmised radikaalid (radical middle)", positsioneerides end nelipühi ja traditsioonilisema liikumise piirimaile. Mõiste tuleneb Bill Jacksoni raamatust "The Quest for the Radical Middle". 

Liikumise tuntuim liider on olnud John Wimber. 

Väärtused ja jumalateenistuste stiil sarnaneb paljus Vineyardi koguduste omaga. Liikumine on saanud alguse protestantlikust kirikust ning on suhteliselt tuntud nii Euroopas, Ameerikas kui ka Austraalias. Jumalateenistuse iseloomustavaks nähtuseks on vaba vorm, personaalne perekondlik lähenemine-osadus, kaasaegne ülistusmuusika ja teenimine, millest viimane omab märkimisväärset osa teenistustest. Olulise osa koguduse struktuurist moodustavad nn kodugrupid, kus pööratakse enam tähelepanu isiku vajadustele, arengule ja vaimulikule kasvule. 

Koguduse liikmeskond on tänu inglis- ja eestikeelsetele teenistustele nooremapoolne ja multikultuurne.

Jumalateenistused toimuvad iga nädal pühapäeviti kell 11:00 Eduard Vilde tee 131. Koguduse pastor on Anthony Jessop

Vaata ka
--------

EKNK Õppekeskus SA

Välislingid
-----------

* Koguduse koduleht
* EKNK Vineyard Tallinna Kogudus infopangas
* EKNK kogudused
* EKNK Vineyard Tallinna Kogudus kaardil
**Tereski mõis**, ka Tõreska mõis (saksa keeles *Tereska*) oli poolmõis Haljala kihelkonnas Virumaal, tänapäeva Kuusalu vallas Harju maakonnas.

Tereski mõis oli Kavastu mõisa karjamõis.

Viited
------

1. ↑  Tereski krjms (vaadatud 29.04.2020)

Välislingid
-----------

* Tereski mõis (Haljala) Rahvusarhiivi Eesti ala mõisate registris
* Tõreska mõis. Eesti NSV mõisate esialgne ülevaade. Harju rajoon ( kolmes köites) Köide III-nr-d. 101-144. Veljo Ranniku. Tallinn 1978, Kultuurimälestiste riiklik register

Haljala kirik
Haljala kihelkond

**Kirik**: Haljala kirik  

**Mõisad**: Aari mõis | Aaspere mõis | Annikvere mõis | Aru mõis | Ernemaa mõis | Essu mõis | Haljala kirikumõis | Harmi mõis | Holsta mõis | Idavere mõis | Jalumäe mõis | Kaliküla mõis | Kandle mõis | Karula mõis | Kavastu mõis | Koigi mõis | Kodavere mõis | Kärmu mõis | Käsmu mõis | Lihulõpe mõis | Loobu mõis | Läsna mõis | Maheda mõis | Metsiku mõis | Mõisalõpe mõis | Oandu mõis | Paduri mõis | Rassivere mõis | Sagadi mõis | Sauste mõis | Selja mõis | Tammispea mõis | Tatruse mõis | Telliste mõis | Tereski mõis | Tõikvere mõis | Tõugu mõis | Vanaküla mõis | Vanamõisa mõis | Varangu | Veltsi mõis | Vihula mõis | Võle mõis
**Publius Terentius Afer** (195 või 185 või 184 eKr – 159 või 158 eKr) oli vanarooma näitekirjanik. Ta oli Põhja-Aafrikast pärit berber, kes sündis orjana. Terentius kirjutas 6 näidendit, mille esmalavastused toimusid umbes 170–160 eKr. 

Arvatakse, et ta oli sündinud Kartaagos. Roomas märkas tema annet senaator Terentius Lucanus, kes andis talle hea hariduse ja laskis ta vabaks andes talle uue nime. Tema algupärane nimi ei ole teada. Arvatavasti suri ta Kreekas või teekonnal tagasi Rooma.

Ta ei kirjutanud oma teoseid kirjakeeles, vaid kasutas rahvalikku keelepruuki. Nagu ka Plautus, tõlkis ta kreeka komöödiaid, kuid tegi omapoolseid täiendusi ja muudatusi, luues mõnikord kahest eri näidendist ühe. Tema eeskujudeks olid kreeka komöödiakirjanikud, näiteks Menandros. 

Terentiusele omistatakse ütlus "Homo sum, humani nihil a me alienum puto" ('Olen inimene, midagi inimlikku ei pea ma endale võõraks', komöödiast *Heauton Timorumenos* ('Enesepiinaja')).

Terentius on mõjutanud mitmeid uusaja klassikuid, näiteks Molière'i ja Gotthold Ephraim Lessingit.

Teosed
------

* Adelphoe
* Andria
* Eunuchus
* Heauton Timorumenos
* Hecyra
* Phormio

Välislingid
-----------

|  |  |
| --- | --- |
|  | Pildid, videod ja helifailid Commonsis: **Terentius** |

* Terentiuse teoste tekst originaalkeeles
**Leida Tuulmets** (kuni 1936 **Leida Vällo**; kuni 1960 **Leida Piirimäe**; 31. oktoober 1933 Uue-Põltsamaa vald, Põltsamaa kihelkond Viljandimaal – 18. märts 2021) oli eesti matemaatik.

Ta lõpetas 1954. aastal Põltsamaa Keskkooli ja 1959. aastal Tartu Riikliku Ülikooli matemaatika-loodusteaduskonna. Ta oli Eesti NSV Teaduste Akadeemias aspirant, kaitses seal 1966. aastal väitekirja "Некоторые классы линейчатых гиперповерхностей V3 в евклидовом пространстве R4" ning sai füüsika-matemaatikakandidaadi kraadi.

Ta oli aastatel 1963–1966 Tartu Riikliku Ülikooli algebra ja geomeetria kateedri assistent, 1966–1972 vanemõpetaja, 1972–1993 TRÜ/TÜ dotsent ning alates 2007. aastast emeriitdotsent.

Tunnustus
---------

* 2018 Tartu Ülikooli aumärk

Isiklikku
---------

Tema vend oli ajaloolane Helmut Piirimäe ja abikaasa oli kuni 1984 keemik Ants Tuulmets.

Viited
------

1. ↑  Eesti teaduse biograafiline leksikon, 4. köide, lk 871.
2. ↑  "Tartu Ülikooli aumärgi kavalerid". *Tartu Ülikool*. Vaadatud 9.12.2022.

Välislingid
-----------

* *Eesti teaduse biograafiline leksikon.* 4. köide: *Sar-Y. Lisa* TTEÜ, avaldatud elektrooniliselt 2013, lk. 871

 *Käesolevas artiklis on kasutatud "Eesti teaduse biograafilise leksikoni" materjale.*
**Terence Tao**, ka **Terry Tao**, (hiina keeles *Táo Zhéxuān*‎‎; sündinud 17. juulil 1975 Adelaide'is) on hiina päritolu Austraalia ja Ameerika Ühendriikide matemaatik, Läbimurde auhinna matemaatikas laureaat (2015).

Ta töötab 1999. aastast  California Ülikoolis Los Angeleses (UCLA) matemaatikaprofessorina. Tema peamised uurimisvaldkonnad on harmooniline analüüs, osatuletistega diferentsiaalvõrrandid, algebraline kombinatoorika, aritmeetiline kombinatoorika, geomeetriline kombinatoorika, *compressed sensing* ja analüütiline arvuteooria.

2006. aastal sai ta Fieldsi medali panuse eest osatuletistega diferentsiaalvõrrandite, kombinatoorika, harmoonilise analüüsi ja aditiivse arvuteooria valdkondadesse.

Ta pälvis koos Jean Bourgainiga 2012. aasta jaanuaris Rootsi  Kuningliku Teaduste Akadeemia Crafoordi auhinna teedrajavate tööde eest harmoonilise analüüsi, osatuletistega diferentsiaalvõrrandite, ergoodilise teooria, arvuteooria, kombinatoorika, funktsionaalanalüüsi ja teoreetilise informaatika valdkondades.

2015. aastal sai ta Läbimurde auhinna matemaatikas tõhusa panuse eest harmooniline analüüsi, osatuletistega diferentsiaalvõrrandite, kombinatoorika ja analüütilise arvuteooria valdkondades.

Haridus- ja töökäik
-------------------

Ta lõpetas 16-aastaselt Adelaide'is Flindersi Ülikooli bakalaureusekraadiga ja 1992. aastal sai samas samas magistrikraadi. Aastatel 1992–1996 oli ta Princetoni Ülikooli doktoriõppes. 1996. aasta juunis kaitses ta seal doktoritöö ja asus tööle California Ülikooli Los Angeleses. 24-aastaselt sai temast UCLA täisprofessor.

2006. aastal sai ta MacArthuri fondilt MacArthuri stipendiumi.

Tunnustus
---------

Fieldsi medal
* 2003 – Clay Research Award
* 2006 – Fieldsi medal
* 2006 – valiti Austraalia Teaduste Akadeemia korrespondentliikmeks
* 2007 – valiti Londoni Kuningliku Seltsi liikmeks
* 2008 – valiti USA Rahvusliku Teaduste Akadeemia välisliikmeks
* 2009 – valiti Ameerika Kunstide ja Teaduste Akadeemia liikmeks
* 2012 – Crafoordi auhind
* 2015 – Läbimurde auhind matemaatikas

Viited
------

1. 1 2  Terence Tao Curriculum Vita. math.ucla.edu
2. ↑  The Crafoord Prize. Lk. 7. kva.se
3. ↑  Terence Tao. breakthroughprize.org

Välislingid
-----------

|  |  |
| --- | --- |
|  | Pildid, videod ja helifailid Commonsis: **Terence Tao** |

* Koduleht. math.ucla.edu
**Leiki Loone** (neiuna **Leiki Sikk**; sündinud 29. veebruaril 1944) on eesti matemaatik.

Lõpetas aastal 1962 Antsla Keskkooli. Samal aastal astus ta Tartu Riiklikku Ülikooli matemaatikat õppima, ülikooli lõpetas aastal 1967. Füüsika-matemaatikakandidaadi kraad anti Loonele 1972. aastal, kui ta kaitses Gunnar Kangro juhendamisel väitekirja "Tuumad lokaalselt kumeras vektorruumis".

Tunnustus
---------

* 2009 Tartu Ülikooli aumärk
* 2014 Tartu Ülikooli medal

Isiklikku
---------

Tema abikaasa on filosoof Eero Loone, neil on tütred Piret Loone ja Oudekki Loone. Vend on matemaatik Jaak Sikk, isa oli Antsla Keskkooli matemaatikaõpetaja Rudolf Sikk.

Leiki Loonele meeldib tennist mängida.

Viited
------

1. ↑  "Arhiivikoopia". Originaali arhiivikoopia seisuga 5. juuli 2010. Vaadatud 7. juulil 2010.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  "Arhiivikoopia". Originaali arhiivikoopia seisuga 25. november 2008. Vaadatud 7. juulil 2010.`{{netiviide}}`: CS1 hooldus: arhiivikoopia kasutusel pealkirjana (link)
3. ↑  "Tartu Ülikooli aumärgi kavalerid". *Tartu Ülikool*. Vaadatud 8.12.2022.
4. ↑  "Tartu Ülikooli medali kavalerid". *Tartu Ülikool*. Vaadatud 5.12.2022.
5. ↑  Dotsent Leiki Loone 60[*alaline kõdulink*]

Välislingid
-----------

* Leiki Loone Eesti Teadusinfosüsteemis Muuda Vikiandmetes
**Retno Lestari Priansari Marsudi** (neiupõlvenimi **Retno Lestari Priansari**; sündinud 27. novembril 1962 Semarangis) on Indoneesia diplomaat ja poliitik.

1985. aastal lõpetas ta Yogyakartas Gadjah Mada Ülikooli rahvusvaheliste suhete erialal. Alates 1986. aastast töötas ta Indoneesia Välisministeeriumis. 1990–1994 töötas ta Indoneesia saatkonnas Canberras ja 1997–2001 Haagis. 2001–2003 oli ta Indoneesia Välisministeeriumi Ameerika ja Euroopa osakonna juhataja. 2003–2005 oli ta samas Lääne-Euroopa osakonna juhataja. 2005–2008 oli ta Indoneesia saadik Norras ja Islandil. 2008–2012 oli ta välisministeeriumi Ameerika ja Euroopa osakonna juhataja. 2012–2014 oli ta Indoneesia saadik Hollandis.

Alates 27. oktoobrist 2014 on Retno Marsudi Indoneesia välisminister. Ta on esimene naissoost Indoneesia välisminister.

Viited
------

1. ↑  Minister for Foreign Affairs Ministry of Foreign Affairs of the Republic of Indonesia
2. ↑  A Conversation with Her Excellency Retno L.P. Marsudi, Foreign Minister of Indonesia[*alaline kõdulink*] Wilson Center
|  |  |
| --- | --- |
|  |  *See artikkel räägib lennukikandjast; admirali kohta vaata artiklit Nikolai Kuznetsov* |

---

**Admiral Kuznetsov** (vene keeles Адмирал Кузнецов, täisnimega Адмирал флота Советского Союза Кузнецов *Admiral Flota Sovetskogo Sojuza Kuznetsov*) on Venemaa lennukikandja, Venemaa sõjalaevastiku lipulaev.

Ajalugu
-------

Laeva hakati ehitama 1983. aastal, see lasti vette 1985. aastal ja valmis 1991. aastal, kuid täiesti töökorda sai alles 1995. aastal. See on esimene ja ka viimane valminud oma klassi lennukikandja.

Laeva nimi oli algul **Tbilisi**, seejärel **Leonid Brežnev** ja aastal 1990 sai ta nime admiral Nikolai Kuznetsovi järgi. 

Admiral Kuznetsovi kodusadam on Severomorsk.

Laeva tekile mahub 24 Su-33, 12 MIG-29K lennukit või 24 Ka-27 helikopterit.

2018. aasta seisuga on see ainus mereväe teenistuses olev lennukikandja Venemaal.

2012. aastal läks laev remonti, mille käigus kaasajastati selle raadioelektroonika ja relvastus.

2016. aastal osales see Venemaa sõjalises operatsioonis Süürias. Admiral Kuznetsovi sõjaretk läks riigile maksma 7 miljardit rubla. Sõjalise operatsiooni käigus Süürias kaotas lennukikandja kaks oma hävituslennukit: need purunesid laevatekile maandumisel, lendurid katapulteerusid.

2017. aasta oktoobris läks laev remonti Murmanski laevaremonditehasesse Rosljakovos. Moderniseerimisele kulub 60 miljardit rubla. Algsete plaanide järgi pidi Admiral Kuznetsov mereväe teenistuses tagasi olema 2021. aastal, kuid 2023 aastal on endiselt remondis.

2018. aasta sügisel sai laev ujuvdokist PD-50 väljudes vigastuse, kui ujuvdokk elektrikatkestuse tõttu vee alla vajus ning üks selle 70-tonnistest tornkraanadest laevatekile kukkus ja 4 × 5 meetri suuruse rebendi tekitas.

2023. aasta mais on Admiral Kuznetsov endiselt remondis.

Laeva üldandmed
---------------

* Pikkus: 302,3 m
* Laius: 73 m
* Veeväljasurve: 58 500 t
* Kiirus: 32 sõlme
* Meeskond: 1960 inimest

Vaata ka
--------

* Admiral Kuznetsovi klassi lennukikandja

Viited
------

1. 1 2 3  Он утонул. Инцидент при ремонте "Адмирала Кузнецова" Радио Свобода, 30. oktoober 2018 (vaadatud 13.11.2018)
2. ↑
3. ↑  Eckel, Mike (10. november 2018). "For Russia's Navy, A Damaged Aircraft Carrier Is Bad Enough. A Sunken Dry Dock Is Even Worse" (inglise). Vabadusraadio. Vaadatud 10.11.2018.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Admiral Kuznetsov** |

* 'Admiral Kuznetsov ja Musta mere needus' Kaitseliidu ajakiri 'Kaitse Kodu' nr 2 2023. a.
* 'Poseidoni kutse' Kaitseliidu ajakiri 'Kaitse Kodu' nr 4 2023. a.
* Artikkel Admiral Kuznetsovist ajalehes Zavtra *(vene keeles)*
* Vene ristlejal puhkes tulekahju, Postimees, 7. jaanuar 2009
* David Axe, Your Aircraft Carrier Is a Piece of Crap
*Vaata ka artiklit Alexandre Dumas noorem Alexandre Dumas vanema poja ja "Kameeliadaami" autori kohta.*

---

Alexandre Dumas vanem
**Alexandre Dumas vanem**, sündinud **Alexandre Dumas Davy de la Pailleterie** (24. juuli 1802 Villers-Cotterêts, Aisne'i departemang – 5. detsember 1870 Puys Dieppe'i lähedal) oli prantsuse kirjanik, kes on tuntud ajalooliste seiklusromaanide autorina. Ta on kõige loetum prantsuse kirjanik maailmas.[*viide?*]

Nimi
----

Kirjaniku sünnitunnistusel oli nimeks Alexandre Dumas Davy de la Pailleterie. Davy de la Pailleterie nimi pärines vanaisalt, kes põlvnes normanni aadlisuguvõsast. Kirjaniku isa läks oma isaga riidu ja hakkas kasutama ema nime Dumas. Umbes 1815. aastast hakkas kirjanik kasutama üksnes nimekuju "Alexandre Dumas".

Elukäik
-------

Dumas' isa, Thomas-Alexandre Dumas Davy de la Pailleterie oli markii de la Pailleterie ja Santo Domingo mustanahalise orjatari Marie Cessette Dumas' poeg. *Ancien régime*'i ajal oli Thomas-Alexandre reamees, kes võttis 1786. aastal Dumas' nime. Hiljem sai temast Napoleoni armees kindral. Pärast kindral Dumas' surma 1806. aastal sattus perekond raskesse majanduslikku olukorda ning Alexandre läks Pariisi eesmärgiga juristina töötada. Tal õnnestus Orléansi hertsogi, tulevase kuningas Louis-Philippe'i õukonnas koht saavutada, kuid seejärel asus ta teatris õnne proovima. Kuigi Alexandre Dumas vanem on tänapäeval tuntud seiklusjuttude poolest, saavutaski ta omal ajal tuntuse draamakirjanikuna.

Teosed
------

Tema tuntuimad teosed on "Kolm musketäri" (*Les Trois Mousquetaires*, avaldatud 1844, etendatud 1845); "Kakskümmend aastat hiljem" (*Vingt Ans après*, avaldatud 1845); "Krahv Monte-Cristo" (*Le Comte de Monte Cristo* avaldatud 1844–1845); "Vikont de Bragelonne, ehk, Kümme aastat hiljem" (*Dix Ans plus tard ou le Vicomte de Bragelonne*, avaldatud 1848–1850 ja "Must tulp" (*La Tulipe noire*, avaldatud 1850).

Kirjandus
---------

* André Maurois, "Kolm Dumas’d" (biograafiline romaan). Tõlkinud Immanuel Pau. Saatesõna lk 447–454 "André Maurois ja kolm Dumas’d" ning kommentaarid lk 455–467: Ott Ojamaa. Biograafiline sari, Eesti Raamat, Tallinn 1969, 470 lk.

|  |  |
| --- | --- |
|  | Tsitaadid Vikitsitaatides: **Alexandre Dumas vanem** |
Alexandre Desplat
**Alexandre Michel Gérard Desplat** (sündinud 23. augustil 1961 Pariisis) on prantsuse filmihelilooja.

Alexandre Desplat on kirjutanud põhiliselt filmimuusikat. Temalt pärineb järgmiste filmide muusika:

* "Tütarlaps pärlkõrvarõngaga" (2003)
* "Sünd" (2004)
* "Süriaana" (2005)
* "Tulemüür" (2006)
* "Kuninganna" (2006)
* "Petlik pealispind" (2006; inglise "The Painted Veil")
* "Kuldne kompass" (2007)
* "Benjamin Buttoni uskumatu elu" (2008)
* "Julie ja Julia" (2009)
* "Videviku saaga: Noorkuu" (2009)
* "Coco enne Chaneli" (2009)
* "Variautor" (2010)
* "Kuninga kõne" (2011)
* "Kuutõusu kuningriik (2012)
* "The Grand Budapest Hotel (2014)

Tunnustus
---------

Alexandre Desplat on neljal korral olnud Oscari ning viiel korral Kuldgloobuse kandidaatide hulgas. Ta võitis Kuldgloobuse 2007. aastal filmi "Petlik pealispind" muusika eest. 

Kahel korral on ta võitnud Euroopa filmiauhinna muusika eest filmis "Kuninganna" (2007) ja "Variautor" (2010).

Aastal 2011 võitis Desplat Briti Filmi- ja Telekunsti Akadeemia auhinna parima filmimuusika eest filmis "Kuninga kõne".

Välislingid
-----------

* Ametlik koduleht
* Alexandre Desplat andmekogus IMDb (inglise)
**Asīl ‘Umrān** (araabia keeles أسيل عمران‎) (sündinud 12. novembril 1989 Al-Khubaris) on Saudi Araabia laulja, kes sai kuulsaks Saudi Araabias ja paljudes Lähis-Ida maades, kui võttis osa tõsielusarjadest "Gulf Stars" ja "Heya wa Huwa". Ta kirjutas alla lepingule Rotanaga, mis on Araabia suurim plaadifirma.

Elulugu
-------

Tema perekond on pärit Al-Qaţīfist, aga nad kolisid Al Khubari, kuna ta isa töötas sõjaväes. Asīl on meedia esitleja Lojain ‘Umrāni õde. Ta läks tõsielusarja "Gulf Stars", et kiiremini kuulsaks saada. Hiljem abiellus ta Bahreini televisiooni ülekandja Khaled Al-Shaeriga. Asīli noorus ja lapselik nägu tegid temast esimese noorte staari Saudi Araabias. Fännide sõnul, kes alati temast uudiseid loevad, on tal karismaatiline iseloom ja ainulaadne anne. 25. juulil 2007 andis Asīl välja oma esimese stuudioalbumi "Khajlanah", et alustada oma lauljakarjääriga. Album tutvustas teda laiemale publikule. 2008. aastal ilmus tema teine stuudioalbum "Allah Yhannini", mille väljaandjaks ning levitajaks oli Saudi Araabia plaadifirma Rotana. Alates 23. septembrist 2010 hakkas Middle East Broadcasting Center (MBC) näitama tõsielusarja "Huwa Wa Heya", mis on 24/7 vaatega filmitud saade Asīl ‘Umrāni ja tema abikaasa Khaled Alsaheri igapäevastest tegevustest. Aastal 2011 andis ta välja oma kolmanda stuudioalbumi "Mo Bessahel". 9. juunil 2016 andis RedOne välja muusikavideo suure populaarsusega laulule "Don't You Need Somebody". Laul viis Asīli araabia muusika edetabelite tippu ja kindlustas talle koha araabia muusika superstaaride seas.

Diskograafia
------------

* 2007: "Khajlanah"
* 2008: "Allah Yhannini"
* 2011: "Mo Bessahel"
**Johannes Toss** (23. oktoober 1895 Tarvastu vald – 8. juuni 1938) oli eesti õpetaja, koolijuht ja Vabadussõja veteran.

Johannes Toss omandas kutsehariduse Tartu õpetajate seminaris. Töötas poolteist aastat õpetajana Tuhalaane algkoolis ja 16 aastat koolijuhina Suislepa 6-klassilises algkoolis (koolijuhiks valiti 1918. aasta novembris). Sõjaväes teenides töötas lühikest aega ka Viljandi õhtukoolis.

Osales Esimeses maailmasõjas ja Eesti vabadussõjas. Esimese maailmasõja ajal lõpetas lipnike kooli ja jõudis nooremleitnandi aukraadini. Eesti vabadussõjas teenis Tartu tagavarapataljonis ja Sakala partisanide pataljonis. Erru läks reservkapteni auastmes.

Oli abielus, peres kasvas neli last (1938. aastal oli noorim lastest 9-aastane ja vanim laps 16-aastane).

Suri kirve teritamise ajal südamerabandusse. Maeti 12. juunil 1938 Tarvastu kalmistule.

Viited
------

1. 1 2 3 4 5  "Surm kutsus tubli koolimehe". Õpetajate Leht. 17.06.1938. Nr 24/25, lk 5. Vaadatud 14.01.2018.[*alaline kõdulink*]
2. ↑  "Suislepa koolijuhataja Johannes Toss surnud". Sakala (1878-1940). 13.06.1938. Nr 68, lk 3. Vaadatud 14.01.2018.
**Johannes Valk** (sündinud 13. märtsil 1945) on eesti põllumajandus- ja aiandusettevõtja.

Ta lõpetas 1964. aastal Kohtla-Järve 1. Keskkooli ja 1975. aastal kaugõppes Eesti Põllumajanduse Akadeemia põllumajanduse ökonoomika ja organiseerimise erialal. 

Ta oli aastatel 1966‒1981 sovhoosides tööline ja ökonomist, hiljem metsavaht; 1981‒1985 Kohtla-Järve kutselise tuletõrjes tuletõrjuja, 1985‒1989 Kiviõli Aianduse ja Mesinduse Seltsi kaubatundja. Ühtlasi tegeles ta (tolleaegsetes Eesti NSV tingimustes kohati ka mitteametlikult) aiasaaduste ja eriti lillede kasvatamise ning müügiga.

Ta alustas 1989. aastal Harju rajoonis Kurkse külas Laheotsa talu rajamist ja oli aastatel 1989‒2008 selle peremees. Ta on pärast selle talu müüki töötanud edasi põllumajanduse ja aianduse alal.

Tunnustus
---------

* 2001 Valgetähe medaliklassi teenetemärk
* 2003 Aasta põllumees
* 2003 Harjumaa teenetemärk

Viited
------

1. ↑  Teenetemärkide kavaleride andmekogu – 3893

Välislingid
-----------

* Peeter Raidla. "ENSV rikkad | Kuidas teenekas põllumees klaaspurkidesse topitud tuhandeid rublasid roosipeenardesse mattis". ärileht.ee, 28. juuni 2020
**Ado Roosiorg** (3. oktoober 1887 Tarvastu vald, Viljandimaa – 15. august 1942 Karaganda oblast) oli Eesti poliitik ja agronoom.

Ado Roosiorg isa oli Tarvastu valla Oina talu peremees. Ta lõpetas Kuresaare vallakooli ning 1909. aastal Tartu Aleksandri gümnaasiumi. Õppis seejärel Tartu Ülikoolis arsti- ja õigusteadust. Mobiliseerimise tõttu jäi ülikool pooleli, teenis I maailmasõja ajal sõjaväeametnikuna lennuväes.

Saksa okupatsiooni ajal organiseeris Tarvastus põrandaalust Kaitseliitu. Vabadussõja puhkedes astus Eesti kaitseväkke ning teenis taas lennuväes ametnikuna. 1919. aasta märtsis viidi üle toitlustusministeeriumi ametnikuks.

Alates 1924. aastast oli oma äia Karl Timbergi Lihula mõisa valitseja kuni 1940. aastani. Kuulus Kaitseliitu, oli Lihula malevkonna pealiku abi ning 1937. aastast alates pealik. Samuti vabatahtliku tuletõrje Lihula divisjoni ülem.

Ta oli I Riigivolikogu liige (24. valimisringkonnast).

Arreteeriti 28. juulil 1940. aastal Tallinnas. Suri vangistuses.

Tunnustus
---------

* Kotkaristi IV klassi teenetemärk, 21. veebruar 1940

Välislingid
-----------

* Ohvitseride andmekogu
* Eesti tuletõrje leksikon
* Geni
**Świdnica maakond** (poola *powiat średzki*) on maakond Poolas Alam-Sileesia vojevoodkonna keskusest. Maakonna halduskeskus on Świdnica linn.

Maakond jaguneb kaheksaks vallaks (*gmina*).

Linnad
------

| Linn | Pindala (km²) | Elanikke (2015) |
| --- | --- | --- |
| Jaworzyna Śląska | 4,34 | 5180 |
| Strzegom | 20,49 | 16 480 |
| Świdnica | 21,76 | 58 183 |
| Świebodzice | 30,43 | 22 958 |
| Żarów | 6,16 | 6864 |

* Jaworzyna Śląska raudteemuuseumJaworzyna Śląska raudteemuuseum
* Strzegomi raekodaStrzegomi raekoda
* Świdnica vanalinnŚwidnica vanalinn
* Świebodzice vanalinnŚwiebodzice vanalinn
* Żarówi parkŻarówi park

Viited
------

1. ↑
2. ↑

Välislingid
-----------

* Koduleht

Alam-Sileesia vojevoodkonna vapp
Alam-Sileesia vojevoodkond

**Maakonnaõigustega linnad:** Jelenia Góra |
Legnica |
Wałbrzych |
Wrocław  

**Maakonnad:** Bolesławiec |
Dzierżoniów |
Głogów |
Góra |
Jawor |
Jelenia Góra |
Kamienna Góra |
Kłodzko |
Legnica |
Lubań |
Lubin |
Lwówek Śląski |
Milicz |
Oława |
Oleśnica |
Polkowice |
Środa Śląska |
Strzelin |
Świdnica |
Ząbkowice Śląskie |
Zgorzelec |
Złotoryja |
Trzebnica |
Wałbrzych |
Wołów |
Wrocław
Athensi raekoda
**Athens**, ametlikult Athens - Clarke'i maakond, on konsolideeritud linn - maakonna ja kolledži linn USA-s Georgia osariigis. Athens asub Atlanta kesklinnast kirdes umbes 70 miili (110 kilomeetrit). Georgia ülikool, osariigi lipulaev avalik ülikool ja R1 (Carnegie kõrgkoolide klassifikatsioon) uurimisasutus, asub Athensis ja aitas kaasa selle esialgsele kasvule. 1991. aastal loobus Athensi linn pärast eelmise aasta hääletust põhikirjast, et moodustada Clarke maakonnaga ühtne valitsus, mida edaspidi nimetatakse Ateena-Clarke maakonnaks. Alates 2019. aastast USA Loendusbüroo hinnanguline elanikkond konsolideeritud linnas-maakonnas (kogu Clarke maakonnas, välja arvatud Winterville ja osa Bogartist) oli 126 913; kogu maakonnas, kaasa arvatud Winterville ja Bogart, oli elanikke 127 064. Athens on Georgia suuruselt kuues linn ja Athensi pealinna piirkonna peamine linn, mille elanike arv oli 2017. aastal hinnanguliselt 209 271, vastavalt USA Loendusbüroo andmetele. Metropolitan Athens on suurema Atlanta-Athens-Clarke maakonna-Sandy Springsi kombineeritud statistilise piirkonna osa.

Galerii
-------

* Ajaloolised Ameerika hooned Athensis 1936. aastalAjaloolised Ameerika hooned Athensis 1936. aastal
* Raekoda Athensi kesklinnas College Avenue'il, vaadatuna üle Washingtoni tänavaRaekoda Athensi kesklinnas College Avenue'il, vaadatuna üle Washingtoni tänava
* Broad Street Athensi kesklinnas Georgia ülikooli põhilinnaku lähedalBroad Street Athensi kesklinnas Georgia ülikooli põhilinnaku lähedal
* Athensi kesklinn Clayton Streeti ja College Avenue ristmikulAthensi kesklinn Clayton Streeti ja College Avenue ristmikul
* Georgia TeaterGeorgia Teater